**Тақырыбы: « Мерекелі алтын күз" .**

Мақсаты:
- «**Мерекелі алтын күз**» сайысына қатысушы сыныптар күз мезгілінің байлықтары мен ерекшеліктер туралы өз өнерлерін ортаға салып көрсете білуге, табиғатты сүюге тәрбиелеу.

**1 жүр: Жолдасбек**. Армысыздар, бармысыздар!
Көптен күткен мереке,
Алтын күзді қарсы алыңыздар!
Жарысқа түскен әр сыныпқа
Сәттілік тілеңіздер!
**2 жүр: Нұрсұлу**. Кеш жарық, қымбатты ұстаздар, оқушылар!   « Мерекелі алтын күз" атты кешіне қош келдіңіздер.  Берекелі, мерекелі алтын күз құтты болсын. Қасиетті күз мезгілі туралы бір сөзбен айтып жеткізу мүмкін емес.  Күз дегеніміз-жазира даланың дархан дастарханы.   Күз дегеніміз- байлық, молшылық.

**3 жүр: Нұрсұлтан.**  Күз - береке, сән - салтанат мереке айы, жиын - терім аяқталған кезде Еңбекшілер «Сабан тойын» өткізсе, мектепте «Алтын күз» мерекесі мерекеленеді.
**1 жүр: Жолдасбек** . Алтын күз біз бен сізге шуақ шашсын,
Көңілді серіппелі күйін ашсын.
Бақ пенен  шаттық бірге қатар қонып,
Береке бірлікпенен ортақтассын,
- дей келе  кешіміздің шарттарымен таныстырып өтейін.
**2 жүр: Нұрсұлу**

1. «Күз сән»  (күз элементтерінен сән үлгісін көрсету, қорғау)
2. «Күзге сағыныш»  (күз мерекесіне арналған газеттерін қорғайды)
3. «Бұлбылдай сайрап, жапырақтай жайқалып» ( ән, би өнері)
4. «Викториналық сұрақтар» (күз тақырыбына байланысты.)

**3- жүр:** Нұрсұлтан

Баяғы өткен заманда
Дін мұсылман аманда
Әділдік іздеп екі адам
Биге барып бас қосқан,
Ал, бүгінгі заманда
ЖЮРИ деген ат шыққан
Қазақшаға аударған соң,
Әділ қазы деп шыққан.
Сайыс болғандықтан сайыскерлерімізді бағалайтын әділқазы алқасымен таныстырып өтейік:

1. Директордың оқу ісі жөніндегі орынбасары: Исмайлова Адеми Хамитбековна.
2. Директордың тәрбие ісі жөніндегі орынбасары: Каскаева Ляззат Байсеркеевна
3. Аға тәлімгер: Турсынбаева Жанар Хабдоллаевна

**3 жүр:.** Ал енді осымен кешімізді бастаймыз.
**1 жүр: .**  .Ән "Көнілді күн" Айару дың орындауында.

 **2 жүр:** Білім- теңіз,   мектепті -  кеме   дейміз,

Білім мен тәрбие егіз неге дейміз?

Әдемі мен тәлімі үндесетін,

Жастарды болашаққа жетелейміз.

Жеңістер мен жеңілістен тұратын

Өмір-күрес, жеткізе ме мұратын.

Жеңбедім деп,  жеңілдім деп ренжімегің,

Қатысу да бір жеңіс, жан болсаң сен ұғатын,-

 деп кешіміздің алғашқы шарттарына кезек берейік.

«Күз сән»  (күз элементтерінен сән үлгісін көрсету, қорғау)

Ортаға 5 сынып тобын шақырамыз.

Ортаға 6А сыныбын шақырамыз.

Ортаға 6Ә сыныбын шақырамыз.

Ортаға 7 сыныбын шақырамыз.

**3 жүр:** Көк майсалы, көрікті

Алқаптағы көп егін.

Бұл күндері киіпті

Сары жібек көйлегін, демекші сайысымыздың екінші бөліміне кезек берейік.

**1 жүр:** «Күзге сағыныш»  (күз мерекесіне арналған газеттерін қорғайды). Әр сыныптан 1 оқышы шығып қорғайды.
**3 жүр:**

Алтындай сылдырлайды күздің үні,

Жібектей майда шуақ алтын күні.

Биылғы мерекелі нұрлы күздің

Тамаша бірдей сұлу күн мен түні

Сондықтан биылғы күз мерекелі,

Байлығы өте-мөте берекелі

Мәз-мейрам барлық ұлт шат, байлығы мол,

Міне осы, шын бақытты ел екені.

**2 жүр:**  Табиғат – күллі тіршілік атаулының құтты қонысы, алтын ұя бесігі, құт берекесі. Осы табиғаттың төрт мезгілінің өзіне тән ерекшелігі, жақсылығы, әр түрлі мерекесі, берекесі бар. Соның ішінде күздің алатын орны ерекше. Күз мезгілі адамның ішкі  жан дүниесін  оятып,   сағыныш әлемінде  тербейді. Ендеше,

**3 жүр:** «Бұлбылдай сайрап, жапырақтай жайқалып»

Алтын күз бірде шуақ, бірде салқын,

Жер мен көк жалтыраған сап-сары алтын

Ағашта жапырақтар сылдырлайды,

Төгілген алтын теңге сансыз жалқын.

Сары алтын батсайыдай дала мидай,

Үйілген мая-мая қызыл мидай

Қырманда қызыл алтын, қызыл маржан,

Жайнайды жаратылысберген сыйдай,

-деп Сәкен Сейфуллин ағамыз алтын күзді керемет шабытпен сары алтынға теңеп жырлаған екен. Қазақ өнер десе ішкен асын жерге қоятын халық қой. Ендеше, құрметті көрермендер . «Бұлбылдай сайрап, жапырақтай жайқалып» ән мен би өнеріне   кезек берейік.

**2-жүр**.Ортаға 5 сынып тобын шақырамыз.
Ортаға 6А сыныбын шақырамыз.

Ортаға 6Ә сыныбын шақырамыз.

Ортаға 7 сыныбын шақырамыз.

**3 жүр:**  Білім аққан сел дейді,

Бірақ оңай келмейді.

Ала білсең білім көп,

Ақыл ойға кел дейді

Білім ой мен арымыз,

Рухани ол нәріміз

Сайыскерлер сіздерге,

Қол соғамыз бәріміз!

Келесі сайысымыз - «Викториналық сұрақтар» (күз тақырыбына байланысты.)

1. жүргізуші: Кезекті бөлім «Кім білгір?» викториналық сұрақтар қойылады деп аталады. Бұл болімде әр топ  жұмбақтың  шешуін табады және жауабын үш тілде айтады,мақал-мәтелді жалғастырады  . Ендеше  топтарды   қарсы алайық!

1 тапсырма жұмбақ шешу.

  1   Бұл не деген көп киім,

Жетпіс қабат көк киім.

Жаңбыр одан өтеді,

Түймелеуге жетпейді

(Қырыққабат,капуста)

2    Ызақор бұғып жатыр,

Сақалын тығып жатыр.

(Пияз,лук)

3     Көк ала костюм киеді,

Күнің көзін сүйеді.

(Қарбыз,арбуз)

4    Күннен көзін алмайды

Мойны бірақ талмайды.

(Күнбағыс,  подсолнух)

5    Қабығы қатты, Іші тәтті

(жаңғақ,орех)

6     Бақшаның алып жемісі,

Қайнамай піспес келісі.

Қоңыр күзге сақтайды,

Сары майдай ел іші

(Асқабақ, тыква)

7     Қызыл болып піседі.

Тезірек жинап алмасаң,

Ұрлыққа торғай түседі.

(Шие,вишня)

8    Түрлі — түрлі болатын.

Бірі ерте, бірі кеш,

Кезектесіп піседі.

(Алма,яблоко)

9     Қабығы қалың болатын.

Мөлт — мөлт еткен түрлері,

Моншақты еске салатын.

(Анар,гранат)

2-тапсырма 1 минут ішінде қай топ көп жауап берсе сол топ алға шығады.

Ең еңбексүйгіш жәндік.

Қай жануарда қалта бар?

Қазір қай ай?

7 мысықтың неше құйрығы бар?

Алтын түстес жыл мезгілі?

1 жылда неше ай бар?

Қазір жылдың қай мезгілі?

Мына нәрселерді басқаша қалай атауға болады? Сәбіз, жуа, қызылша, қызанақ

Шыршаны қашан сәндейді?

Жыл мезгілдері нешеу?

Қысы, жазы бір түсте тұратын ағаш?

Оны қыста қолға киеміз

Аспан көз жасы.

Қыста жауады.

Жылататын көкөніс

Көп киімді көкөніс

**2 жүр:**  Қатысушылармыз өз тапқырлықтарын, шеберліктерін білдірсе, шығармашылығымен танылса,  арайлы алтын күзіміздің жүлдегерлерін анықтайық. Ендеше кезекті әділқазылар алқасына сөз береміз. Әділ- қазылар  әділ бағасын бергенше ------- сыныбының өнерін тамашалаңыздар.

**3 жүр:**  Білім - теңіз, мектепті кеме дейміз,

 Білім мен тәрбие егіз неге дейміз,

Әдемі мен тәлімі үндесетін,

 Жастарды болашаққа жетелейміз.

Жеңістер мен жеңілістен тұратын

 Өмір - күрес, жеткізе ме мұратын.

 Жеңбедім деп, жеңілдім деп ренжімегің,

Қатысу да бір жеңіс, жан болсаң сен ұғатын.

 Қош демейміз, әлі талай сайыстар бар

Өнерлерің өрлей берсін, қайыспаңдар,

Ойлы орта кеңейсін күннен – күнге

 Өскен елдің жұртынан қалыспаңдар,- деп отырып бүгінгі «**Мерекелі алтын күз» іс-шарамыздың қорытындысың**  жариялау үшін ортаға құрметті әділқазылар алқасын шақырамыз.

**1 жүр:**  Қош демейміз, әлі талай сайыстар бар

Өнерлерің өрлей берсін, қайыспаңдар,

Ойлы орта кеңейсін күннен-күнге

Өскен елдің жұртынан қалыспаңдар,-деп отырып бүгінгі «Мерекелі алтын күз» атты кешімізді аяқтаймыз. Жеңісті күндерде кездескенше, достар!!!

|  |  |  |  |  |  |
| --- | --- | --- | --- | --- | --- |
| Сынып  | Күз сән»  (күз элементтерінен сән үлгісін көрсету, қорғау)**5 балл** | «Күзге сағыныш»  (күз мерекесіне арналған газеттерін қорғайды)**5 балл** | «Бұлбылдай сайрап, жапырақтай жайқалып» ( ән, би өнері)**5 балл** | «Викториналық сұрақтар» (күз тақырыбына байланысты.)**Әр дұрыс жауапқа 1 балл** | Қоры-тынды  |
| 5 |  |  |  |  |  |
| 6а |  |  |  |  |  |
| 6ә |  |  |  |  |  |
| 7 |  |  |  |  |  |
|  |  |  |  |  |  |

Ақмола облысы Жақсы ауданы

«Жақсы ауылының №1 жалпы орта білім беретін мектебі» КММ

Тәрбие сағаты.

**Тақырыбы:**

**« Мерекелі алтын күз"**

**(5-7 сыныптар)**

Өткізген: Кантарбаева А.С.

7-сынып жетекшісі.